recursal/SuperWikiNEXT-32B huggingface dataset:
**Olga Nikolaevna Gavrilova**, errusieraz: Ольга Николаевна Гаврилова (Svobodni, Amur probintzia, Sobietar Batasuna, 1957ko otsailaren 8a - ibidem, 2022ko urtarrilaren 3a) sobietar atleta izan zen, eta xabalina jaurtitzen lehiatu zen. Ondoren, Svobodnin atletismoko entrenatzailea izan zen.

Kirol ibilbidea
---------------

1984an xabalinaren munduko hogeita bost onenen artean sailkatu zen, 63,52 metroko marka pertsonalarekin. 1985eko Atletismoko Munduko Kopako 66,80 metroko jaurtiketarekin orduko Ekialdeko Alemaniako txapelduna (eta etorkizuneko txapeldun olinpikoa) Petra Felkeri eta Fatima Whitbread nazioarteko dominadun britainiarrari irabazi zien. Pisu-jaurtiketa proban Natalya Lisovskayak lortutako urrezko dominarekin batera, talde sobietarrak talde nazionalen sailkapenaren bigarren postua lortu zuen. Urte hartan, Sobietar Atletisme Txapelketan, bederatzigarren postua besterik ez zuen lortu.

Sobietar kirolaren goraipamen handienetako bat jaso zuen, "Mestre del Deporte de la URSS, Nazioarteko klasea", errusieraz: мастер спорта СССР международного класса.

Gavrilova jaiterrian, Svobodnin,hil zen 2022ko urtarrilaren 3an, 64 urte zituela.

Sariak eta aintzatespenak
-------------------------

* Sobietar kirolaren goraipamen handienetako bat jaso zuen, "Mestre del Deporte de la URSS, Nazioarteko klasea"

Erreferentziak
--------------

1. ↑   «Profile of Olga GAVRILOVA» *All-Athletics.com* (ELITE Ltd).
2. 1 2 3    4 gener 2022.
3. ↑   «Track and Field Statistics» *trackfield.brinkster.net*.
4. ↑   «IAAF World Cup in Athletics» *gbrathletics.com* (Athletics Weekly).
5. ↑   Mark Butler.  (2010). «PAST RESULTS/WORLD CUP WOMEN ʼ S JT - Canberra 1985»  *IAAF STATISTICS HANDBOOK SPLIT 2010* (Mònaco): 82..

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q21673736
* **Kirolariak**
* IAAF: 14346328

 |

* Wd Datuak: Q21673736
Sasi-garbitzeko makina, Alemaniako Stihl etxeak egina.
**Sasi-garbitzeko makina**, **eskokatzeko makina** edota **motosega** gailu bat da, beste objektu baten ondoan edo lur malkartsuan dauden belarrak eta bestelako landareak mozteko erabiltzen den. Nagusiki, segaren lana egiten du. Landarea mozten duena da nylonezko hari bat (belarrak eta antzeko landare bigun meheak mozteko egokia) edo hiruzpalau ebakitze hortz dituen disko bat (landare gogorxeago edo lodixeagoetarako egokia). Gailuak abiadura handian birarazten du hari edo disko hori, landareak mozteko. Maiz, lahar eta osinak ebakitzeaz gain, belarra mozteko makina iristen ez den izkina eta estuguneetan belarra mozteko erabiltzen da, adibidez, zuhaitz inguruak, hormen eta hesien inguruko belarrak eta abar. Gainera, basogintzan pinudietako laharrak ebakitzeko eta bide bazterrak garbitzeko oso erabilia da sasi-garbitzeko makina.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1340233
* Commonscat Multimedia: String trimmers

---

* **Identifikadoreak**
* NKC: ph371837

 |

* Wd Datuak: Q1340233
* Commonscat Multimedia: String trimmers
**Jacinto Otxoa Martikorena** (Uxue, Nafarroa Garaia, 1917ko urtarrilaren 10a - Iruñea, Nafarroa Garaia, 1999ko urriaren 9a) militante komunista nafarra izan zen.

Kartzela frankistetan urte gehien egondako presoa izan zen: 26 urte eta 10 hilabete. Bi aldiz egin zuen ihes, eta beti itzuli zen faxismoaren kontrako borroka politikora eta gerrillara. Bi heriotza zigor ezarri zizkioten, eta horien ordez kondena luzeak bete zituen.  1963 urtean Joan XXIII.a aita santuaren heriotza zela eta indultatu, eta1964 urtean askatu zuten.

Demokraziaren, berdintasun sozialaren eta herrien burujabetzaren aldeko ikur izan zen.

Omenaldiak
----------

1992an, Nafarroako CCOO sindikatuaren V. Biltzarrean, omenaldia eskaini zitzaien Jacinto Otxoari eta Dora Serranori. 

2013ko ekainean, José Luis Díaz Monreal idazleak "***Jacinto Ochoa, la prisión más larga"***, liburua aurketu zuen, Ahaztuak 1936-1977 elkartearen eskutik. 

2014ko maiatzean, Uxueko bere jaiotetxean plaka bat jarri zen eta omenaldia egin zitzaion.

Erreferentziak
--------------

1. ↑   «Jacinto Ochoa Marticorena» *www.ehk.eus* (Noiz kontsultatua: 2023-04-17).
2. ↑   **(Gaztelaniaz)**  *197/2006 – Rebelion.*  (Noiz kontsultatua: 2023-04-17).
3. ↑   Díaz Monreal, José Luis.  (2013). *Jacinto Ochoa : la prisión más larga.*  (1a edición. argitaraldia) ISBN 978-84-616-4730-9. PMC 878225248. (Noiz kontsultatua: 2023-04-17).
4. ↑   **(Gaztelaniaz)** «Gerinda Bai» *gerindabai.blogspot.com* (Noiz kontsultatua: 2023-04-17).
5. ↑   Burgui, Mikel.  (2014-05-11). «UXUE, UJUÉ ATALAYA DE NAVARRA.: Ujué recordó a su paisano Jacinto Ochoa.» *UXUE, UJUÉ ATALAYA DE NAVARRA.* (Noiz kontsultatua: 2023-04-17).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q117758885

 |

* Wd Datuak: Q117758885
**Alfonso Etxegarai Atxirika** (Plentzia, Bizkaia, 1958ko urtarrilaren 10a -) Euskal Herriko deportatu ohia da; 2019rarte São Tomé Afrikako uhartean bizi zen deportatua, Euskal Herrira itzultzea debekatuta zuelako. Kristiane Etxaluzen senarra da.

Biografia
---------

Plentziarra, hamazortzi urterekin Lemoizko zentral nuklearrean hasi zen lanean. Ordurako LABeko militantea eta ETAko kidea zen, hainbeste borroka sindikal eta politikotan parte hartuz. 1978an Ipar Euskal Herrira alde egin behar izan zuen, zentralaren kontrako eraso baten ondorioz.

1985eko uztailean Frantziako gobernuak Quitora (Ekuador) deportatu zuen; han polizia espainiarrek Ekuadorreko gobernuaren laguntasunarekin bahitu eta torturatu zuten. Besteak beste elektrodoekin jazandako tortura latzen ondorioz, Juan Pedro Guzmán, bizkaitar enpresaria eta Athleticeko bahituta zegoen tokiaren berri eman zion poliziari. Ekuador eta Espainiaren arteko komunikabide zuzena eta azkarraren ondorioz torturatzaileek bere helburua lortu zuten. Torturatuta egon zen bitartean, familiarrek ez zuten jakin non zegoen eta ez Espainiako gobernuak ez eta Ekuadorreko gobernuak ez zuten bere berririk eman.

Zortzi egun beranduago (1986ko martxoaren 19an) Ekuadorreko gobernuak São Tomé eta Príncipera deportatu zuela azaleratu zen. 1986ko abuztuaren 14tik 2019ko irailararte hor bizi behar izan zuen.

Sorkuntza lanak
---------------

Bere bizipenez eta batez ere erbesteratzearen modu berezia den deportazioaren gainean zenbait lan egin izan dira, beti Kristiane Etxaluz bikotekidea lagun duela.

### Berak idatzitako liburuak

* *Regresar a Sara. Testimonio de un deportado vasco*, Txalaparta, Tafalla, 1995.
* *Hitzezko txalupak. Euskal Herria-Sao Tome gutunak. 2010-2011*, Josu Martinezekin batera. Elkar, 2011.
* *La guerra del 58*, Txalaparta, Tafalla, 2017. *58ko gerra*, Maiatz, Baiona, 2018.

### Berari buruz

* *Sagarren denbora* filma, 2010; zuzendariak: Josu Martinez eta Txaber Larreategi.
* *Caminho Longe* filma, 2020; zuzendariak: Josu Martinez eta Txaber Larreategi.

Erreferentziak
--------------

1. ↑
2. ↑
3. ↑
4. ↑  *Piztu Plentzia!* bloga.
5. ↑  *«Hitzezko txalupak», harreman estu baten paperezko euskarria*, Gara, 2011ko azaroaren 10a.

Ikus, gainera
-------------

* Kristiane Etxaluz
* São Tomé eta Príncipe
* Sagarren denbora

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12253168
* **Identifikadoreak**
* WorldCat
* VIAF: 31254673
* ISNI: 0000 0000 5920 2046
* BNE: XX1014279
* GND: 1156202116
* LCCN: n96004060

 |

* Wd Datuak: Q12253168
Bideo hau Ikusgela proiektuaren parte da.Bideo hau Ikusgela proiektuaren parte da. Bideoak dituzten artikulu guztiak ikus ditzakezu hemen klik eginez gero.San Tomas jaien gaineko zortzi datu
**Santamasak** Arrasaten (Gipuzkoa) abenduaren 22an San Tomas apostoluaren omenez ospatzen den jaia da, ezaugarri nagusi bezala azoka izaten duena. Jaiaren protagonista txerria izaten da.

Santamasak iragartzen dituen kartela ere ikusgarria izaten da. Urte askotan zehar Antton Olariagak egin zuen.

Historia
--------

Jai honen ospakizuna burutzeko baimena Gaztela eta Leongo Pedro I.a Krudela erregeak eman zuen 1351ko irailaren 23an, eta orduan hasi zen herriko Meatzerreka auzoan jaia ospatzen. 1727an, ordea, aurreko urteetan arazoak izan zirela-eta, segurtasun kontuak tartean, jaiaren ospakizuna herriko erdigunera eramatea erabaki zuten, gaur egun jarraitzen duen bezalaxe.

Hasieran jaia 3 egunez ospatzen zen arren, 1936 eta 1957 urte bitartean abenduaren 22ko arratsaldean baino ez zuten jai hartu enpresek. 1958tik aurrera, egun osoko ospakizuna burutzen da, azoka goiz-goizean hasten delarik. Salbuespen bakarra 1966koa izan zen, enpresek arratsaldean ere jai hartu ezin izan zutenez, jaia ospatu gabe gelditu zelarik.

Egitaraua
---------

Ganadu eta hegaztien feria izaten da ekitaldi nagusia. Hauetaz gain artisautza azoka izaten da eta fruta, barazkien eta herriko saltokien erakusketa ere bai. Herri kirolak ere izaten dira eta Uarkape pilotalekuan lehen mailako pilota partidak.

Jaiaren protagonista txerria izaten da. Herriko plazan txerri dantza egiten da eta urtero zerri bat zozketatzen da. Herriko elkarte eta tabernetan txistorra pintxoak banatzen dira.

Erreferentziak
--------------

1. ↑     *Historia – Santamasak.eus.*  (Noiz kontsultatua: 2023-12-18).
2. ↑    «Santamasetan gertatutakoak saio berezian bilduta - Arrasate» *Goiena.eus* (Noiz kontsultatua: 2023-12-18).

Kanpo estekak
-------------

* Santamas komisiñuaren webgunea

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12267010

 |

* Wd Datuak: Q12267010
**Charles Théodore Eugène Duclerc** (Banhèras de Bigòrra, 1812ko abuztuaren 7a – Paris, 1888ko urtarrilaren 29a) frantziar kazetari eta politikaria izan zen. Frantziako lehen ministroa izan zen 1882tik 1883ra.

Ekonomia eta finantza gaietan espezializatutako egunkarietako erredaktorea izan zen. 1840tik 1846ra *Le National* egunkariaren erredakzio kontseiluko kide izan zen eta *Hiztegi politikoa* idazten parte hartu zuen.

Ideia errepublikarrez, 1848ko Iraultzaren ondorengo lehen kargu politikoak izan zituen, Parisko alkatearen laguntzaile gisa, eta, ondoren, Finantza Ministerioan. 1848an diputatu hautatu eta berehala Finantza ministro izendatu zuten. Batzar konstituziogilean ezkerreko errepublikano moderatuen artean kokatu zen. Napoleon III.aren gobernuan politikatik erretiratu zen eta Espainiako jarduera industrialetan jardun zuen.

1870ean politikara itzuli zen eta 1871n diputatu hautatu zuten. 1875ean biziarteko senatari izendatu zuten. Ezker errepublikanoaren talde parlamentarioa zuzendu zuen eta Batzar konstituziogileko presidenteorde izendatu zuten. 1882tik 1883ra lehen ministro eta Kanpo Arazoetako ministro izan zen. Ez zuen Egiptoko auzia konpontzen jakin, ezta beste gai kolonial batzuk ere.
**Yevgueniya Kuznetsova** (Leningrado, Errusiako Errepublika Sozialista Sobietarra, 1980ko abenduaren 18a) sobietar nazionalizatutako gimnasta artistiko sortu berria da. Errusia ordezkatuz, 1996an txapeldunorde olinpiko izatera iritsi da, eta 1997an eta 1999an munduko txapeldunorde izan da, beti taldekako lehiaketan.

Kirolari ibilbidea
------------------

1996ko Atlantako (Estatu Batuak) Olinpiar Jokoetan taldekako zilarra eskuratu zuen, Estatu Batuen ondoren eta Errumaniaren aurretik. Taldekideak: Jelena Dolgopolova, Rozalia Galiyeva, Jelena Grosheva, Svetlana Khorkina, Dina Kochetkova eta Oksana Liapina izan ziren

Lausanako 1997ko Munduko Txapelketan, taldekako zilarra eskuratu zuen. Errumaniaren atzetik eta Txinaren aurretik geratu zen. Taldekideak: Svetlana Khorkina, Jelena Produnova, Svetlana Bakhtina, Jelena Dolgopolova eta Jelena Grosheva izan ziren.

Tianjingo 1999ko Munduko Txapelketan zilarra eskuratu zuen taldekako lehiaketan, Errumaniaren atzetik eta Ukrainaren aurretik.

Erreferentziak
--------------

1. ↑    *Ficha.* .

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q963795
* **Kirolariak**
* COI: evgeniya-kuznetsova

 |

* Wd Datuak: Q963795
**Alda Ferreira Pires Barreto de Lara Albuquerque**, "**Alda Lara"** izenarekin ezaguna (Benguela, Angola, 1930eko ekainaren 9a - Cambambe, Angola, 1962ko urtarrilaren 30a ) portugaldar hizkuntzako angolar idazle, ipuin idazle eta poeta izan zen.

Biografia
---------

Alda Lara 1930eko ekainaren 9an jaio zen Benguelan, Angolan, familia aberats batean. Kristau hezkuntza jaso zuen, eta horrek liberalismo espiritua eman zion iruzkingile baten arabera. Bere neba Ernesto Lara Filho poeta zen. Lara Sá da Bandeiran (gaur egun Lubango) emakumeen eskolan ibili zen Portugalera bigarren hezkuntzako ikasketak amaitzera joan aurretik. Lisboako Unibertsitatean ikasi zuen eta Casa dos Estudantes do Imperio (Inperioko Ikasleen Etxea) etxean bizi izan zen.Ikasle-bizitza aktiboa izan zuen eta idazle gisa hasi zuen bere ibilbidea, *Mensagem* literatur aldizkarian poesia argitaratuz, afrikarrei zuzendua.. Geroago, Coimbrako Unibertsitatera joan zen eta mediku titulua lortu zuen.

Hainbat egunkari eta aldizkaritan idatzi zuen, hala nola *Jornal de Benguela*, *Jornal de Angola* eta *ABC e Ciência.*Orlando Albuquerque idazle mozambikar-portugaldarrarekin ezkondu eta lau seme-alaba izan zituen. 13 urtez Portugalen bizi ondoren, Mozanbikera itzuli zen 1961ean. Hala ere, bere itzulera laburra izan zen, 1962ko urtarrilaren 30ean Canbamben hil baitzen. Hil ondoren, bere senarrak Lararen lanak bildu eta argitaratzeari ekin zion, besteak beste *Poemas* 1966an eta *Tempo da Chuvaen* 1973an. Lararen olerki eta ipuinetan batez ere amatasun eta haurtzaroko gaiak jorratzen dira, baita askatasuna eta justizia ere. Bere poesiaren zati handi batek *egoera* kolonialarekiko atsekabea islatzen du.

Aitorpenak
----------

* Lubango hiriak *Alda Lara Saria* jarri zuen bere omenez.
* Paulo de Carvalho, ibilbide artistiko handia izan duen Portugaleko abeslari entzutetsuak "Preludio / Mãe Negra" grabatu zuen, Larak idatzitako poema.
* *Movimento*, 2013an kaleratutako Aline Frazão-ren bigarren diskoak ere Lararen poema bat musikatu bat dakar.

Argitalpenak (hilondokoak)
--------------------------

* *Poemas* (1966)
* *Tempo da Chuva* (1973)
* *Poesia* (1979)
* *Poemas* (1984) (her collected poems)

Erreferentziak
--------------

1. ↑   «Alda Lara, biografia vida e obra» *www.lusofoniapoetica.com* (Noiz kontsultatua: 2020-10-04).
2. 1 2   «Alda Lara – Poesia Africana – Angola - www.antoniomiranda.com.br» *www.antoniomiranda.com.br* (Noiz kontsultatua: 2020-10-04).
3. 1 2   «bookshy: #100AfricanWomenWriters: 15. Alda Lara» *bookshy* (Noiz kontsultatua: 2020-10-04).
4. ↑   .
5. ↑    *.* .
6. ↑   «Aline Frazão: "a música brasileira é autossuficiente" - Brasileiros» *web.archive.org* 2016-10-05 (Noiz kontsultatua: 2020-10-04).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q535235
* **Identifikadoreak**
* WorldCat
* VIAF: 59131150
* ISNI: 0000000121349189
* BNF: 12203690z (data)
* GND: 1052102565
* LCCN: n87863044
* SUDOC: 030665558
* Open Library: OL625376A
* **Bilduma digitalak**
* BVMC: 950

 |

* Wd Datuak: Q535235
**Florbela Espanca** (floɾˈbɛlɐ (ɨ)ʃˈpɐ̃kɐg ahoskatua; **Flor Bela d'Alma da Conceição** jaioa, (Vila Viçosa, Portugal; 1894ko abenduaren 8a - Matosinhos, Portugal; 1930ko abenduaren 8a) portugaldar idazlea izan zen.

Portugalgo mugimendu feministaren aitzindari, bizitza zakar eta lasaia izan zuen, bere sufrimendu intimoak kalitate goreneko poesia bihurtuz, erotismoz eta feminitatez kargatuta.

Antónia de Conceição Lobo eta João Maria Espancaren alaba zen. Aitak ez zuen alaba gisa aitortu. Dena den, 1908an Antónia hil ondoren, João eta bere emazte Maria Espancak neskatoa zaindu zuten. Aitak aitatasuna Florbela hil eta handik urte batzuetara onartu zuen. Florbela Espancak *A Vida ea Morte* izeneko lehen poema idatzi zuen. 1913an, bere urtebetetze egunean, Alberto Moutinhorekin ezkondu zen. 1917an, literatura ikastaro bat egin zuen, eta ondoren gero Zuzenbidean matrikulatu zen. Lisboako Unibertsitatean matrikula hau egin zuen lehen emakumea izan zen.

1919an *Livro de Mágoas* argitaratu zuen urtean, nahigabeko abortu bat izan zuen. Momentu honetan Florbela buruko nahasmen sintoma larriak izaten hasi zen. 1921ean Alberto Moutinhorengandik banandu zen, eta ondorioz orduko gizarte aurreiritziei aurre egin behar izan zien. Hurrengo urtean, bigarren aldiz ezkondu zen António Guimarãesekin.

1923an *Sóror Saudade* liburua argitaratu zuen. Florbelak beste abortu bat izan zuen, eta senarrak dibortzioa eskatu zion.

1925ean hirugarren aldiz ezkondu zen Mário Lagerekin. Florberaren anaia Apeles hegazkin istrupu batean hil zen garai hartan, eta heriotza honek larriki eragin zion. Bizipen hauek jasotzeko *As Máscaras do Destinok* liburua idatzi zuen.

Bere buruaz beste egiten bi aldiz ahalegindu zen, 1930eko urrian eta azaroan, *Charneca em Flor* bere maisulanak argitaratu behar zuenean. Gertaera hauek argitarapena atzeratu zuten.

Biriketako edema diagnostikoa jaso ondoren bere buruaz beste egin zuen bere urtebetetze egunean, 1930eko abenduaren 8an. Hil ondoren, 1931ko urtarrilean *Charneca em Flor* liburua argitaratu zen.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q467179
* Commonscat Multimedia: Florbela Espanca

---

* **Identifikadoreak**
* WorldCat
* VIAF: 79092284
* ISNI: 0000 0001 2282 2521
* BNE: XX1230499
* BNF: 12326916p (data)
* GND: 119175665
* LCCN: n85352523
* NKC: jn19990002113
* NLA: 36122602
* CiNii: DA10987877
* SUDOC: 028946782
* BIBSYS: 90927058
* ICCU: MILV096775
* Open Library: OL189733A
* **Bilduma digitalak**
* BVMC: 1067
* Gutenberg proiektua: 7488

 |

* Wd Datuak: Q467179
* Commonscat Multimedia: Florbela Espanca
**Ana Pomares Martínez** (Alacant, 1991) espainiar idazlea da. Alacanteko Udalaren «Contarella» saria irabazi zuen (Espainia, 2002), Grupo Probintzial Editorial Aguaclara (Espainia, 2003tik 2007ra) Literatura Lehiaketaren saria bost aldiz, eta Gloria Fuertes Poesia Lehiaketa Nazionalaren lehen akzesita (Espainia, 2003).

Biografia
---------

Hamahiru urterekin argitaratu zuen bere lehen liburua, eta Espainiako idazlerik gazteena bihurtu zen, argitalpen-kontratuarekin. Bere lehen liburuak *El jardín de las mariposas* eta *Nube de palabras*, *lluvia de cuentos*, bi ipuin liburu eta haurrentzako olerkiak izan ziren. Lehen argitalpen hauen ondoren haur eta gazteentzat eleberriak heldu ziren.

Bere bi lan antzeztu dituzte: *Prohibit caçar papallones*, *Tres històries sobre la vida* valentzierazko lanaren parte da, Autore Garaikideen Antzerki Erakustaldi Nazionalean antzeztua (Alacant, 2003) eta *El espíritu de la fiesta* (Alacant, 2004).

16 urte zituela, *Porque eres mi amiga* liburua argitaratu zuen, eta gaurkotasuneko bi gai jorratzen ditu: immigrazioa eta anorexia. Erreferentzia gisa erabili zuten Beth Butler irakasle estatubatuarraren *La anorexia en la narrativa española 1994-2008* doktoretzan.

Filologia hispanikoan lizentziaduna da.

Argitaratutako liburuak
-----------------------

* "El jardín de las mariposas".
* "Nube de palabras, lluvia de cuentos".
* "Los wonwings".
* "Porque eres mi amiga".
* "Play Destiny, ¿jugamos?".
* "Bichos sin Fronteras".
* "Generación Alada".
* "Les serps en acció"·

Erreferentziak
--------------

1. ↑    *Premios de Ana Pomares.* .
2. 1 2    *Biografía completa de Ana Pomares.* .
3. ↑    *Publicación de obras en teatro.* .
4. ↑   Beth Butler.  (2009). *La anorexia en la narrativa española 1994-2008.*. En  — PDF.
5. ↑    *Pequeña biografía en Editorial Club Universitario.* .

Kanpo estekak
-------------

* Ana Pomares: Información y seguimiento de sus actividades.
* Álbum de Alquimias: Escritores y momentos.
* Diccionario de Autores Fundación Miguel Delibes - Universidad de Valladolid - España Archivado el 31 de enero de 2012 en Wayback Machine..

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q5674043
* **Identifikadoreak**
* WorldCat
* VIAF: 168112362
* ISNI: 0000 0001 1790 2738
* BNE: XX4581759
* LCCN: n2011006611

 |

* Wd Datuak: Q5674043
**Rozaliya Galíyeva** (Olmaliq, Uzbekistan, 1977ko apirilaren 26a) gimnasta artistiko uzbeka da, 1992an taldekako lehiaketako txapeldun olinpikoa.

Kirolari ibilbidea
------------------

### Sobietar Batasunaren ordezkaria

1991ko Indianapolisko Munduko Txapelketan, urrezko domina eskuratu zuen taldekako lehiaketan, Estatu Batuen eta Errumaniaren aurretik. Taldekideak Svetlana Boginskaya, Tatiana Gutsu, Tatiana Lysenko, Oksana Txuusovitina eta Natalia Kalinina izan ziren.

### Talde bateratuaren ordezkaria

Sobietar Batasuna 1991n banandu zenean, kide ziren herrialdeek kirol-ekitaldietan elkartuta jarraitu zuten, Talde Bateratua izenarekin; hala, Rozaliyak gimnastak urrea eskuratu zuen Bartzelonako 1992ko Olinpiar Jokoetan, taldekako lehiaketan, Errumania eta Estatu Batuen aurretik.

### Errusia ordezkatuz

1996ko Atlantako (Estatu Batuak) Olinpiar Jokoetan taldekako zilarra eskuratu zuen, Estatu Batuen ondoren eta Errumaniaren aurretik. Taldekide hauek zituen: Yevgeniya Kuznetsova, Jelena Grosheva, Jelena Dolgopolova, Svetlana Khorkina, Dina Kochetkova eta Oksana Liapina izan ziren

Erreferentziak
--------------

1. ↑    *Ficha.* .
2. ↑    *Ficha.* .

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q963735
* **Kirolariak**
* COI: rozalia-galiyeva

 |

* Wd Datuak: Q963735
**Alexandra Marinescu** (Bucarest, Errumania, 1982ko martxoaren 18a) Errumaniako gimnasta artistikoa da, bi aldiz munduko txapelduna 1995ean eta 1997an.

Kirolari ibilbidea
------------------

### 1995

1995eko Munduko Sabaeko txapelketan, taldekako urrea irabazi zuen, Txinaren (zilarra) eta Estatu Batuen (brontzea) aurretik. Taldekideak: Lavinia Milosovici, Gina Gogean, Simona Amanar, Andreea Cacovean, Claudia Presacan eta Nadia Hategan izan ziren. 

### 1996

Atlantan (Estatu Batuetan) egin ziren Olinpiar Jokoetan, 1996an, brontzea eskuratu zuen taldekako lehiaketan, Estatu Batuen (urrea) eta Errusiaren (zilarra) atzetik. 

San Juango (Puerto Rico) Munduko Txapelketan, zilarra lortu zuen oreka-habean, Dina Kochetkova errusiarraren ondoren.

### 1997

Lausanako Munduko Txapelketan (1997), urrea eskuratu zuen taldekakoan, Errusia eta Txinaren aurretik. Taldekideak: Simona Amanar, Claudia Presacan, Gina Gogean, Corina Ungureanu eta Mirela Tugurlan izan ziren.

Erreferentziak
--------------

1. ↑    *Ficha.* .
2. ↑    *Ficha.* .

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q963685
* **Kirolariak**
* COI: alexandra-marinescu

 |

* Wd Datuak: Q963685
***Ergates faber*** Cerambycidae familiako kakalardoa da, zientziarako Lineok 1761ean deskribatu zuena. Europan, Afrika iparraldean eta Ekialde Hurbilean bizi dena.

Deskribapena
------------

Tamaina handiko kakalardoa da, 25 mm-tik hasi eta 60 mm ere har ditzake luzeran. Iberiar penintsulan aurki daitekeen handienetakoa da. Kolore marroi iluna du. Emeak ilunagoak dira, arrak aldiz gorrixkagoan. Gorputza obalatua da. Sabelalean ile horixka ugari izaten du.

Antena luzeak dituzte, bereziki arrek, gorputza bera baino handiagoak baitira.

Habitata
--------

Koniferoen basoetan soilik aurkitzen dira.

Bizi zikloa
-----------

Helduak egunez egur artean ezkutaturik egoten dira eta gauez ateratzen dira hegan. Argiek erakarri egiten dituzte eta herrietako kale-argien inguruan ikusten dira sarritan. 

Helduak uztailean eta abuztuan ikusten dira. Ondoren emeak arrautzak enbor zaharretan jartzen ditu. Beldarrak bi urte behar ditu garatzeko eta xilofagoa da. Materia organikoa deskonposatzen laguntzen du.

Erreferentziak
--------------

Kanpo estekak
-------------
**Martina Jentsch** (Leipzig, Alemania, 1968ko martxoaren 22a) alemaniar gimnasta artistikoa da. Ekialdeko Alemaniarekin lehiatuz, 1988an brontzezko domina lortu zuen Olinpiar Jokoetako taldekako lehiaketan.

Kirolari ibilbidea
------------------

### 1985

1985eko Montrealgo Munduko Txapelketan, brontzea irabazi zuen taldekako lehiaketan, Sobietar Batasunaren eta Errumaniaren ondoren. Taldekideak: Jana Furhmann, Gabriele Faehnrich, Dagmar Kersten, Ulrike Klotz eta Jana Vogel izan ziren.

### 1987

1987ko Rotterdameko Munduko Txapelketan, taldekako brontzea irabazi zuen, Errumaniaren (urrea) eta Sobietar Batasunaren (zilarra) atzetik. Taldekideak: Dörte Thümmler, Ulrike Klotz, Gabriele Faehnrich, Klaudia Rappy eta Astrid Heese izan ziren 

### 1988

1988an, Seulgo (Ipar Korea) Olinpiar Jokoetan, brontzea lortu zuen Sobietar Batasunaren eta Errumaniaren ondoren. Taldekideak: Gabriele Faehnrich, Dagmar Kersten, Ulrike Klotz, Betti Schieferdecker eta Dörte Thümmler izan ziren.

Erreferentziak
--------------

1. ↑    *Ficha.* .
2. ↑    *Ficha.* .

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1150795

 |

* Wd Datuak: Q1150795
**San Joan Bataiatzailearen eliza** (gaztelaniaz: *iglesia de San Juan Bautista*) eliza bisigotikoa da, Venta de Baños izeneko udalerrian (Palentzia, Espainia). Hau dugu bisigodoen garaiko eliza datatu bakarra eta 661. urtean eraiki zen. Eraikina sortu zeneko hilarri bat gordetzen da kapera nagusiaren gainean.

Rezesvinto erregearen sustapenean egin zen, botozko eraikuntza izan zen. Eraikinaren ondoan gaur egun iturri bat ikus dezakegu, erromatarren garaian senda-urak edo termak zirenak. Kondairak dioenez, erregea ur hauetan mirariz sendatu zela eta ondorioz, jainko pagano bati eskainitako gunea kristautu zuela eliz hau eraikiz. Uraren harremanarengatik, San Joan bataiatzaileari eskaini zitzaion eraikina.

Oinplanoa basilikaleko eraikin honek, hiru nabe eta hiru abside ditu (erdikoa da originala den bakarra). Urteekin elizak aldaketa batzuk jaso izan ditu:

* Jatorrizko oinplanoak ataria zeukan. Burualde tridentearekin lerrokatuta ez zeuden hiru nabe zituen. Nabeak kolomekin banatzen ziren. Liturgiaren araberako antolakuntza espaziala zuen. burualdea soilik zegoen gangatua, gainontzekoa egurrezko sabai lau batez estaltzen zen.
* Gotikoan nabeak burualdearekin lerrokatu ziren, honela nabeetan zegoen jendeak, liturgian pasatzen zena ikus zezakeelarik.
* Azkeneko aldaketa XIX. mendean egin zen, kanpai dorrea gehitu zitzaiolarik.

Kanpoaldeko sarreran, ferra arku bisigodoa topatzen dugu. Harrietan eginiko apaindurak metalgintza lanetan ere ikus dezakegu (Recesvintoren koroa). Barrualdean erromatar garaiko kapitel bat aurkitu dezakegu, gainontzekoak bisigodoen garaian eginiko kopiak ditugu. Eliza honetan erabilitako elementu gehienak berrerabiliak dira (erromatar garaikoak).

Arkitektura guztiz simetriko eta bolumetrikoa dugu.

Ikus, gainera
-------------

* San Fruktuoso kapera (Braga)
* Santa Comba eliza (Bande)
* Nave-ko San Pedro eliza
* Arte aurre-erromanikoa
* Arte bisigotikoa

Kanpo estekak
-------------

* La iglesia de San Juan de Baños
* Arte Prerrománico Español: San Juan de Baños
**Gabriela Potorac** ,(Bacău, Errumania, 1973ko otsailaren 6a) errumaniar gimnasta artistikoa da, bi aldiz, 1988an txapeldunorde olinpikoa taldeen arteko lehiaketan eta zaldi-jauziaren proban.

Kirolari ibilbidea
------------------

1998

Seulgo Olinpiar Jokoetan (Hego Korea) 1988an, zilarra lortu zuen zaldi-jauzian —Svetlana Boginskaya sobietarraren ondoren (urrea)— eta brontzea eskuratu zuen oreka-habean —bere herrikide Daniela Silivas, Elena Shushunova sobietarra eta Phoebe Mills estatubatuarrarekin berdinketan. Taldekakoan zilarra lortu zuen, Sobietar Batasunaren (urrea) ondoren eta Ekialdeko Alemaniaren (brontzea) aurretik, taldekideak: Aurelia Dobre, Celestina Popa, Eugenia Golea, Daniela Silivaş eta Camelia Voinea izan ziren.

### 1989

Stuttgarten (Alemania) 1989an egindako Munduko Txapelketan, zilarrezko domina lortu zuen taldekakoan —Sobietar Batasunaren ondoren eta Txinaren aurretik—, eta oreka-habean brontzea, Daniela Silivas herrikidearen eta Olesia Dudnik sobietarraren ondoren.

Erreferentziak
--------------

1. ↑    *Ficha Gabriela Potorac (entre otras).* .

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1150925
* Commonscat Multimedia: Gabriela Potorac

---

* **Kirolariak**
* COI: gabriela-potorac

 |

* Wd Datuak: Q1150925
* Commonscat Multimedia: Gabriela Potorac
**Kui Yuanyuan** (Txina, 1981eko ekainaren 23a) gimnasta artistiko txinatarra da, 1996an munduko txapelduna izan zen espezialista den lurzoru-ariketan.

Kirolari ibilidea
-----------------

### 1996

1996an San Juanen (Puerto Rico) izan zen Munduko Txapelketan, urrezko domina eskuratu zuen lurzoru-proban, Gina Gogean errumanierarekin berdinduta, Lavinia Milosovici eta Ukrainako Liubov Sheremetaren aurretik, azken biok ere brontzean berdinduta.

### 1997

1997an Lausanan (Suitza) egin zen Munduko Txapelketan, brontzezko domina eskuratu zuen oreka-habean, Gina Gogean errumaniarraren (urrea) eta Svetlana Khorkina errusiarraren (zilarra) atzetik; halaber, brontzezko domina lortu zuen taldeen arteko lehiaketan —Errumania eta Errusiaren atzetik—, Liu Xuan, Duan Zhou, Meng Fei, Bi Wenjing eta Mo Huilan lagun zituela.

Erreferentziak
--------------

1. ↑    *Ficha.* .
2. ↑    *Ficha.* .

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q6442228
* **Kirolariak**
* COI: yuanyuan-kui

 |

* Wd Datuak: Q6442228
*Artikulu hau elkarteari buruzkoa da; greziar poliseko bilguneak gaitzat duena beste hau da: «Agora»***Agora Filosofia Elkartea** filosofia babesteko eta sustatzeko asmoz 2015ean sorturiko elkartea da.  Hasieran hezkuntza curriculumean filosofiaren presentzia gutxitzearen erabakiaren aurka borrokatzeko sortu bazen ere, gaur egun hezkuntza arautuan, eta hortik kanpo, filosofiaren aldeko hainbat ekimen antolatzen dituen eragilea da.

Sorrera
-------

Espainiako gobernuak, 2015ean, Wert legearekin hezkuntza-planetatik filosofiako orduak murrizteko joerari aurre egiteko asmoz sortu zuten elkartea.

Ekimenak
--------

Bideo hau Ikusgela proiektuaren parte da.Bideo hau Ikusgela proiektuaren parte da. Bideoak dituzten artikulu guztiak ikus ditzakezu hemen klik eginez gero. Simone de Beauvoirren bizitza eta pentsamenduari buruzko bideoa, **Agora Elkartearekin** elkarlanean egindakoa.
### Olinpiada filosofikoak

2018an Deustuko Unibertsitatearen, EHUren, Agora Elkartearen eta REFaren laguntzarekin sortu zen ekimena da. Urtero gai bat aukeratzen da, eta horren bueltako dilemen gaineko lehiaketa dialektikoa osatzen da. 

### Pentsatu! jaialdia

Joxe Azurmendi Katedrarekin batera Donostiako Hezkuntza, Filosofia eta Antropologia Fakultatean antolatzen den jardunaldia da. Azaroko hirugarren astean antolatu izan ohi da, eta batez ere filosofiako irakasleentzako formazio aukera eta elkargunea izaten da.

### Emakumeak filosofian

Filosofiaren historian emakumeen presentzia sustatzeko ekimena. Ikuspegi kritiko batetik curriculumean eta testu liburuetan emakumeek izan duten presentzia exkaxa salatzen dute, eta horri buelta emateko, hainbat material sortu izan dituzte. Esaterako, Jakinekin batera "*Filosofiatik ezabatutako emakumeak*" liburuxkak, eta Ikusgela ekimenarekin batera Hannah Arendt eta Simone de Beauvoirren bideo pedagogikoak.

### Kafe & Pote filosofikoak

Galdera batetik abiatzen diren saio kolektiboak. Modu informalago batean, kafe edo pote baten aitzakipean, lasai hitz egin eta filosofia gizarteratzeko elkargunea. Besteak beste, Tolosaldean eta Goierrin egin izan dituzte saioak.

Erreferentziak
--------------

1. ↑     *Agora Filosofia Elkartea | Euskal Herriko Filosofia Elkartea.*  (Noiz kontsultatua: 2023-01-09).
2. ↑    «besaulkia: zer da filosofia galderari erantzun lurtarra — basilika» *basilika.eus* (Noiz kontsultatua: 2023-01-09).
3. ↑   **(Gaztelaniaz)**  *Pentsatu! Jaialdia | Agora Filosofia Elkartea.*  (Noiz kontsultatua: 2023-01-09).
4. ↑    «Jakin 248-249: Filosofiatik ezabatutako emakumeak» *www.jakin.eus* (Noiz kontsultatua: 2023-01-09).
5. ↑     *Filosofia - Ikusgela.*  2022-05-18 (Noiz kontsultatua: 2023-01-09).
6. ↑   «Pote Filosofikoak egitasmoa estreinatuko dute Tolosan» *Argia* (Noiz kontsultatua: 2023-01-09).

Ikus, gainera
-------------

* Ikusgela

Kanpo estekak
-------------

* Agora elkarteko webgune ofiziala
* Filosofia olinpiaden webgune ofiziala
* Agora elkartearen instagram kontua

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q115994336

 |

* Wd Datuak: Q115994336
**Ulrike Klotz** (Cottbus, Alemania, 1970eko azaroaren 15a) alemaniar gimnasta artistikoa da, lurzoru-proban espezialista. 1985ean munduko brontzezko domina lortu zuen Ekialdeko Alemaniarekin lehiatuz.

Kirolari ibilbidea
------------------

### 1985

Montrealgo Munduko Txapelketan, 1985ean, brontzezko domina lortu zuen lurreko proban, Oksana Omelianchik (urrea) eta Yelena Shushunova (zilarra) sobietarren atzetik eta brontzezko domina lortu zuen taldekako lehiaketan. Sobietar Batasunaren eta Errumaniaren atzetik. Taldekideak: Jana Furhmann, Martina Jentsch, Dagmar Kersten, Gabriele Faehnrich eta Jana Vogel izan ziren.

### 1987

Rotterdameko 1987ko Munduko Txapelketan, taldekako brontzea irabazi zuen, Errumaniaren (urrea) eta Sobietar Batasunaren (zilarra) atzetik. Taldekideak: Dörte Thümmler, Gabriele Faehnrich, Martina Jentsch, Klaudia Rapp eta Astrid Heese izan ziren.

### 1988

1988an, Seulgo (Ipar Korea) Olinpiar Jokoetan, brontzezko domina lortu zuen taldekakoan, Sobietar Batasunaren eta Errumaniaren ondoren. Taldekideak: Martina Jentsch, Dagmar Kersten, Gabriele Faehnrich, Betti Schieferdecker eta Dörte Thümmler izan ziren.

Erreferentziak
--------------

1. ↑    *Ficha.* .
2. ↑    *Ficha.* .

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q532601

 |

* Wd Datuak: Q532601
**Miravalles** edo **Oihana** Nafarroa Garaiko mendia da, Uharten dagoena, Iruñerrian. 597 metroko garaiera dauka.

Geografia
---------

Miravalles Iruñerriaren iparraldean dago. Bi ugalde handik besarkatzen dute mendi hau. Mendebaldean Ultzamak Ezkaba eta Miravalles mendiak bereizten ditu Atarrabian sartu baino lehen, arroila estua ebakiz. Ekialdean, Argak zintzur ikusgarria eratzen du Urbizkain eta Miravallesen artean.

Historia
--------

Gailur apala izan arren, garrantzi estrategiko handia izan zuen. Erdi Aroan gaztelu bat izan zen gailurrean, XI. eta XIII. mendeen artean dokumentaturik dagoena. Geroago, 1585 baino lehen, Mikel goiaingeruari sagaratutako ermita bat eraiki zuten, XIX. mendera arte iraun zuena. Bai Lehen Karlistaldian, bai Bigarrenean, operazio militarrak izan ziren.

Erreferentziak
--------------

1. ↑    *Miravalles.*  euskaltzaindia.eus (Noiz kontsultatua: 2024-1-24).
2. 1 2    *San Miguel de Miravalles.*  Nafarkaria, 1993/08/27, euskaltzaindia.eus (Noiz kontsultatua: 2024-1-24).
3. ↑    *Miravalles.*  mendikat.net (Noiz kontsultatua: 2024-1-24).
4. ↑    *Castillo de San Miguel de Miravalles.*  castillosnet.org (Noiz kontsultatua: 2024-1-24).

Kanpo estekak
-------------
**Claudia Faustina Coari Mamani** (Puno, Peru, 1967ko otsailaren 26a) jatorri kitxua duen Peruko politikaria da.

Ibilbide politikoa
------------------

2011 eta 2014 bitartean Peruko Errepublikako Kongresuko kide izan zen *Gana Peru* koalizioarekin. Kongresuan, Titicaca lakua deskontaminatzeko eta familia-nekazaritza indartzeko lege-proiektuak bultzatu zituen. 2018ko martxoan, Puno eskualdeko gobernadore postua postulatzeko asmo politikoak erakutsi zituen.

2018an, Hego Amerikako 10 herrialdetako emakume lider indigenen ordezkaritza bateko kidea izan zen, eta Txilera joan zen gosea desagerrarazteko Nazio Batuen Erakundearen kanpaina bat abian jartzeko. Familia-nekazaritzak elikadura-segurtasunerako duen garrantzia nabarmendu zuen, eta esan zuen emakumeek beren inguruan hartzen zutela lan horren zatirik handiena.

Evo Morales Boliviako presidenteak zorionak eman zizkion Kongresuan pollera-soineko indigena koloretsua izateagatik, herentziagatik harro.

Hauteskundeen historiala
------------------------

### Kongresurako hautagai

| Hauteskunde-prozesua | Partidua | Barrutia | Lehentasunezko botoak | Emaitza | Erref. |
| --- | --- | --- | --- | --- | --- |
| 2006ko hauteskunde orokorrak |  | Alderdi Sozialista | Punoko hauteskunde-barrutia | 780 | Ez hautetsia |  |
| 2011ko hauteskunde orokorrak |  | Gana Peru | Punoko hauteskunde-barrutia | 19 445 | Hautetsia |

Erreferentziak
--------------

1. 1 2   Infogob | Observatorio para la Gobernabilidad. «Ficha política de Claudia Faustina Coari Mamani» *infogob.jne.gob.pe*.
2. ↑   Calderon Vilca, Rene Alfredo.  (2013-07-28). *Congresista Claudia Coari: "Yo también soy mamá, para mi hijita tengo que darme tiempo".* .
3. ↑    *Claudia Coari quiere competir con Pineda por el sillón regional.*  2018-03-10.
4. ↑    *Mujeres indígenas de Suramérica se suman a la campaña de la FAO para erradicar el hambre.*  Agencia EFE 2018-09-05.
5. ↑   Orbegozo, Manuel.  (2017-03-06). *A Brief Introduction to Peru’s Vibrant Polleras.*  Culture Trip.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q20615748
* Commonscat Multimedia: Claudia Coari Mamani

---

 |

* Wd Datuak: Q20615748
* Commonscat Multimedia: Claudia Coari Mamani

[[Kategoria:1967} jaiotzak]]
**Jacquemart-André museoa** (frantsesez: *Musée Jacquemart-André*) Parisen dagoen arte-museoa da. Publikoa da nahiz eta bildumaren jatorria pribatua izan. Parisko 8. barrutian dago, Haussmann bulebarrean, 158 zenbakian. 

Jauregiak jatorrizko dekorazioari eusten dio. Eraikina ekitaldi sozialetarako eskaintzen da, eta kafetegia «Parisko ederrena» omen da.

Bildumak
--------

### Italiako eskulturak eta margolanak

Asko dira museoan Italiako Pizkundearen artisten lanak:
Paolo Uccello, Donatello, Sandro Botticelli, Andrea Mantegna, Francesco Botticini, Luca Signorelli, Giovanni Bellini, Vittore Carpaccio, Cima da Conegliano, Carlo Crivelli, Francesco Laurana, Pietro Perugino, Gian Lorenzo Bernini, Canaletto y Giovanni Battista Tiepolo.

### Frantziako margolanak

Egile hauenak ikus daitezke:
Jean-Honoré Fragonard, Jean-Marc Nattier, Jean-Baptiste Pater, François Boucher, Vigée-Lebrun, Maurice Quentin de La Tour, Chardin, Jean-Baptiste Greuze, Hubert Robert eta Jacques-Louis David.

### Beste herrialdetakoak

Museoan Herbeheretako egileenak, flamenkoak eta britainiarrak ikus daitezke:
Quentin Metsys, Rembrandt, Antoon van Dyck Frans Hals, Jacob van Ruisdael, Thomas Lawrence, Joshua Reynolds eta Thomas Gainsborough.

Erreferentziak
--------------

Kanpo estekak
-------------

* **(Frantsesez)**:Museoaren webgune ofiziala.
**EUREGIO Euroeskualdea** 1958an sortutako euroeskualdea da eta, beraz, lehena.

Ezaugarriak
-----------

Herbehereetako Gelderland, Overijssel eta Drenthe probintziek, eta Alemaniako Ipar Renania-Westfalia eta Saxonia Behereko eremu batzuek osatzen dute; guztira, 129 udalerrik.

Mugaz haraindiko lankidetza erakundea dute eratua, eta tokiko autoantolaketa du xedetzat. Elkarte baten itxura juridikoa dauka eta biltzar bat ere badu eztabaidak egiteko. Europako estatuen trabak gainditzeko aukera dute, mota horretako euroeskualdeak egotea Europako Batasunaren alde egiten baitu, bere integraziorako lagungarri eginez.

Helburu bakarra ez da tokiko garapena, Europa osoko xedea du. Arlo ugari garatzen dituzte euroeskualde honetan, eta lurraldearen garapena bultzatzen dute; bereziki, ekonomia eta gizarte mailan. Tokiko egitura ekonomikoen iraunkortasuna sustatzeko proiektuak dituzte martxan eta inguruko eragile sozialak egitasmoan ari dira lanean; kiroleko, hezkuntzako, gazteriako, zahartzaroko edo musikako ekintzak egiten dituzte.

Erreferentziak
--------------

1. 1 2 3  «BESTE EREDU BATZUK», *Berria*, 2014-12-20

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1374337
* Commonscat Multimedia: Gronau-Enschede Euroregion

---

* **Identifikadoreak**
* GND: 2065029-2

 |

* Wd Datuak: Q1374337
* Commonscat Multimedia: Gronau-Enschede Euroregion
**Eduardo Zavalía** argentinar lur-jabea da, Argentinako Landa Elkartearen (SRA) zuzendaritza batzordeko kidea izan dena, bertan abeltzaintzako ekoizle handi, ertain eta txikiak ordezkatuta daude, eta 1990-1994 aldietarako presidente hautatu zuten. SRAren buruan egon zen bitartean, erakundeak, kexa-egile batzuek irregulartzat jotako moduan, Domingo Faustino Sarmientoren erabakiz 1866az geroztik izan zituen ondasunak eskuratu zituen, nahiz eta erakundeak eta bere kideek uste duten guztiz legitimoa eta legezko betebeharretara egokitua izan zela, eta horren harira ikertzen ari da Argentinako justizia, Carlos Menem presidente ohiarekin batera.

Zavalía doktorea, Holandoko hazleen Elkarteko presidente izan ondoren, esnegintza arloan aholkularia izan zen Argentinako azken diktadura militarrean, eta kargu horretatik Europar Batasunetik diruz lagundutako esnekien inportazioa mugatzeko neurriak proposatu zituen ekoizle argentinarra defendatzeko.  1988an Konex saria jaso zuen landa-ekintzaile gisa egindako ibilbideagatik.

Erreferentziak
--------------

1. ↑   Medidas de limitación para la importación de la leche - Diario La Nación, 10/01/1977

Kanpo estekak
-------------

* La Rural auzia: Menem, bosgarren akusaziotik gertu

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2881741

 |

* Wd Datuak: Q2881741
**Banateko suabiar** edo **Danubioko aleman** Europa erdian eta hego-ekialdean XVIII. mendean zehar Hungariako erresumaren lurretan kokatu ziren kolono alemanei esaten zaie. Austria Hungariako enperadoreek bultzatu zuten garai hartan inperio otomandarrari kendutako lurrak birpopulatzea eta horretarako jatorri alemaneko kolono katolikoak bilatu zituzten bereziki. Kolonoak Temeswarko banatean kokatu ziren nagusiki.

Lehen Mundu Gerraren bukaeran Banateko suabiarrak errepublika independente multinetnikoa eratzen saiatu ziren, baina Versaillesko Itunak (1919) eta Trianongo itunak (1920) aukera hori zapuztu zuten banataren lurraldea banatu baitzen Errumania (zatirik handiena), Serbia, Kroazia eta Esloveniako erresuma (1929tik aurrera Jugoslavia izango dena) eta Hungariako Szeged inguruko lurralde txiki baten artean.

Bigarren Mundu Gerran tropa sobietarren iritsierak mendebalderantz egotzi zituen Banateko suabiarrak. Egun hamarna mila batzuk baino ez dira antzinako banateko lurraldean beren burua alemaniartzat jotzen dutenak, gehienak Errumanian.

Jatorria
--------

Austria Hungariako enperadoreek Otomandar inperioarekin muga egiten zuten lurraldeak birpopulatzea bultzatu zuten XVIII. mendean zehar. Izan ere, lurralde horiek konkistatu berriak ziren eta kristauez populatu nahi zituzten, katolikoak bereziki. Horretarako hizkuntza eta erlijioa mantentzeko erregalia eskaintzen zitzaien kolonei.

Kolono alemaniar gehienak Altsazia, Lorrena, Bavaria, Frankonia, Palatinatutik eta Austria bertatik. Egia esan joandakoen artean gutxi izan ziren Suabian jatorria zutenak eta ez dago argi zergatik deitu zitzaien Banateko suabiar. Litekena da arrazoia izatea kolonoen zati handi bat Ulm herri suabiarrean ontziratzen zirela Danubioan behera nabigatzeko Budapest edo Belgraderaino non beren bidaia oinez segitzen zuten helmuga-lekuraino.

Normalean kolonoak nekazari-familiako kide gazteenak izaten ziren, etxaldea abandonatu beharrean egoten zirenak. Hasierako garaian gutxi izan ziren bidaiari ekin zioten emakumeak.

Maria Teresa eta Josef II.aren erregealdietan diru-laguntzak eta zerga-arintzeak jaso zituzten kolonoek.

Erreferentziak
--------------

1. ↑   Clarkson, Sue.  (1995). *History of German Settlements in Southern Hungary.* .
2. ↑   Böhm, Johann.  (1993). *Die Deutschen in Rumänien und die Weimarer Republik 1919 - 1933.*  Verl. des Arbeitskreises für Geschichte und Kultur der Deutschen Siedlungsgebiete im Südosten Europas ISBN 978-3-928389-02-0. (Noiz kontsultatua: 2024-01-23).
*Melanophyllum eyrei*

Sinonimoak: *Lepiota eyrei*, *Glaucospora eyrei*, *Cistoderma eyrei*. *Schulzeria eyrei*

Deskribapena
------------

**Kapela:** 17 eta 29 mm bitarteko diametrokoa, koniko-ganbiletik koniko laura zahartuaz, titi kamutsarekin, ertz zorrotzarekin eta oxkarratuarekin. Kapelaren azala pruinaduna, matea, krema-gorrixka kolorekoa, diskoan okre antzeko kolorearekin.

**Orriak:** Libreak, zabal, esporak heldu ahala urdin-turkesaz zikintzen diren krema kolorekoak, ertz osoak eta kolore berekoak

Orri libreak: Oinera hurbiltzen diren orriak, baina ukitzen ez diotenak.

**Hanka:** 36 eta 44 mm bitarteko garaierakoa, zilindrikoa, okertua, oinarri erraboildun samarrekoa eta krema-zurixka koloreko mizelio kordoiekin, eraztunik gabe, krema koloreko pruina ugarirekin hondo marroi-okre antzekoaren gainean. 

**Haragia:** Usain atseginekoa.

**Etimologia:**

Jangarritasuna
--------------

Susmagarria.

### Nahasketa arriskua

Sasoia eta lekua
----------------

Uda amaieran. *Mercurialis* eta goroldioaren artean, hostozabalen basoetan, normalean lurzoru alkalinoetan. Urria.

### Banaketa eremua

Erreferentziak
--------------

1. ↑   **(Gaztelaniaz)** Bon,Marcel.  (1988). *Guia de Campo de los hongos de Europa.*  Ediciones Omega, S. A. Barcelona, 282 or. ISBN 84-282-0865-4..
2. ↑   **(Gaztelaniaz)**  AsoJaen, Asociación Botánica y Micológica de Jaén.
**Gilbert Baker** (Chanute, Kansas, AEB, 1951ko ekainaren 2 – New York hiria, AEB, 2017ko martxoaren 31) artista eta eskubide zibileen aldeko ekintzailea izan zen. 1978an, *askatasunaren bandera* eta *ortzadarraren bandera* izenez ezagutuko zen LGBT bandera diseinatu zuen.

Biografia
---------

Gilbert Baker Kansas estatuan jaio zen. Ameriketako Estatu Batuetako armadan egon zen, 1970tik 1972ra. San Frantziskora destinatu zuten, justu gay askapen mugimenduaren garaian. Ohorez lizentziatua, gerraren aurkako eta gay pertsonen eskubideen aldeko pankartak diseinatzen eta egiten hasi zen. Urte haietan Harvey Milk ekintzatzaile eta politikaria ezagutu zuen.

1979an San Frantziskoko Paramount Flag Companyn hasi zen lanean. Geroztik herrialde desberdinetako politikarientzako publizitate-taulak diseinatu zituen: Txinako lehen ministrorako, Frantziako presidentearentzako, esaterako. Alderdi politikoentzako lanak ere prestatu zituen, adibidez, Demokrata Alderdirako. Ekintzaile bezala LGBT mugimendurako lanak ere prestatu zituen.

1994an Baker New Yorken kokatu zen eta hantxe, aktibismo baztertu gabe, bere sormena-lanarekin jarraitu zuen aurrera. Urte horretan, esaterako, Stonewalleko gatazken hogeita bosgarren urtea gogorarazteko munduko bandera handiena sortu zuen.

2003an, LGBT banderaren 25. urteurrena gogoratzeko, Bakerrek bi kilometroko ortzadarraren bandera egin zuen; bandera hori Cayo Huesotik Mexikoko golkoan, Atalntiko Ozeanora zindoan. Ospakizunak bukatuez gero, zatiak munduko ehun hiri baino gehiagoetara bidali zituen.

Bere New Yorkeko etxean hil zen, lotan zegoen bitartean, 65 urte zituelarik.

Bandera
-------

Gaur egun gehien erabiltzen den bertsioa sei kolore erakusten ditu; 1978koa zortzi zituen.
Bandera honen koloreek LGBT mugimenduaren dibertsitatea adierazten du. Lehenengo Ortzadarraren bandera 1978ko ekainaren 25ean, San Francisco Pride ospakizunean erakutsi zen; orduan zortzi kolore zituen.

  


|  |  |  |
| --- | --- | --- |
| Arrosa |  | *Sexua* |
| Gorria |  | *Bizitza* |
| Laranja |  | *Osasuna* |
| Horia |  | *Eguzkiaren argia* |
| Berdea |  | *Izadia* |
| Turkesa |  | *Artea* |
| Urdina |  | *Harmonia* |
| Bioleta |  | *Espiritua* |

Erreferentziak
--------------

1. ↑  Under the Rainbow: Oral Histories of Gay, Lesbian, Bisexual, Transgender, Intersex and Queer People in Kansas. *Kuscholarworks.ku.edu*.
2. ↑   Gilbert Baker biography

Kanpo loturak
-------------

* Bakerren webgune ofiziala.

|  |  |
| --- | --- |
|  | Wikimedia Commonsen badira fitxategi gehiago, gai hau dutenak: ***Gilbert Baker*** Aldatu lotura Wikidatan |

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q4081194
* Commonscat Multimedia: Gilbert Baker

---

* **Identifikadoreak**
* WorldCat
* VIAF: 204435752
* ISNI: 0000000499527581
* GND: 1213909562
* LCCN: n2018001741
* SUDOC: 252667417
* ULAN: 500474365
* BIBSYS: 1615360583540
* RKD: 133259

 |

* Wd Datuak: Q4081194
* Commonscat Multimedia: Gilbert Baker